CELEX: 32006R0491
Language: el
Date: 2006-03-27 00:00:00
Title: Κανονισμός (ΕΚ) αριθ. 491/2006 της Επιτροπής, της  27ης Μαρτίου 2006 , σχετικά με την τροποποίηση του κανονισμού (ΕΚ) αριθ. 2375/2002 για το άνοιγμα και τον τρόπο διαχείρισης των κοινοτικών δασμολογικών ποσοστώσεων για το μαλακό σίτο άλλης ποιότητας πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΟΚ) αριθ. 1766/92 του Συμβουλίου

28.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 89/3
            
         
      ΚΑΝΟΝΙΣΜΌΣ (ΕΚ) αριθ. 491/2006 ΤΗΣ ΕΠΙΤΡΟΠΉΣ
   
   της 27ης Μαρτίου 2006
   σχετικά με την τροποποίηση του κανονισμού (ΕΚ) αριθ. 2375/2002 για το άνοιγμα και τον τρόπο διαχείρισης των κοινοτικών δασμολογικών ποσοστώσεων για το μαλακό σίτο άλλης ποιότητας πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΟΚ) αριθ. 1766/92 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 12 παράγραφος 1,
   Εκτιμώντας τα ακόλουθα:
   
               (1)
            
            
               Λαμβανομένης υπόψη της πείρας που αποκτήθηκε κατά την εφαρμογή του κανονισμού (ΕΚ) αριθ. 2375/2002 της Επιτροπής (2), κρίνεται σκόπιμο να αποσαφηνιστούν και να απλοποιηθούν ορισμένες διατάξεις του εν λόγω κανονισμού. Για τη βελτίωση της παρακολούθησης των εισαγωγών που πραγματοποιούνται στο πλαίσιο της εν λόγω δασμολογικής ποσόστωσης, κρίνεται αναγκαίο να χορηγηθεί σε κάθε επιμέρους ποσόστωση ένας αύξων αριθμός. Πρέπει επίσης να υπενθυμιστεί ότι οι αιτήσεις πιστοποιητικών εισαγωγής κατατίθενται σύμφωνα με τον κανονισμό (ΕΚ) αριθ. 1291/2000 της Επιτροπής (3) και ότι ο αιτών πρέπει να προβεί σε σύσταση εγγύησης την ημέρα της υποβολής της αίτησης πιστοποιητικού.
            
         
               (2)
            
            
               Προκειμένου να εξακριβωθούν οι πραγματικές ποσότητες που ζητούνται από τον ίδιο εμπορευόμενο, πρέπει να διευκρινιστεί ότι ο εμπορευόμενος υποχρεούται να υποβάλλει μία μόνο αίτηση πιστοποιητικού εισαγωγής ανά αύξοντα αριθμό και ανά σχετική εβδομαδιαία περίοδο και να προβλεφθούν επίσης κυρώσεις σε περίπτωση μη τήρησης της υποχρέωσης αυτής.
            
         
               (3)
            
            
               Για τον εκσυγχρονισμό της διαχείρισης του συστήματος, πρέπει να προβλεφθεί η ηλεκτρονική διαβίβαση των στοιχείων που απαιτούνται από την Επιτροπή.
            
         
               (4)
            
            
               Για την καλύτερη παρακολούθηση των εισαγωγών στο πλαίσιο της επιμέρους ποσόστωσης για τις τρίτες χώρες, εκτός από τις Ηνωμένες Πολιτείες και τον Καναδά, η αίτηση πιστοποιητικού εισαγωγής και το πιστοποιητικό εισαγωγής πρέπει να αναφέρουν μία μόνο χώρα καταγωγής.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2375/2002 τροποποιείται ως ακολούθως:
   
               1)
            
            
               Στο άρθρο 3, η παράγραφος 1 αντικαθίσταται από το ακόλουθο κείμενο:
               «1.   Η συνολική δασμολογική ποσόστωση εισαγωγής υποδιαιρείται σε τρεις επιμέρους ποσοστώσεις:
               
                           α)
                        
                        
                           επιμέρους ποσόστωση I (αύξων αριθμός 09.4123): 572 000 τόνοι για τις Ηνωμένες Πολιτείες·
                        
                     
                           β)
                        
                        
                           επιμέρους ποσόστωση II (αύξων αριθμός 09.4124): 38 000 τόνοι για τον Καναδά·
                        
                     
                           γ)
                        
                        
                           επιμέρους ποσόστωση III (αύξων αριθμός 09.4125): 2 371 600 τόνοι για τις άλλες τρίτες χώρες.»
                        
                     
         
               2)
            
            
               Παρεμβάλλεται το ακόλουθο άρθρο 4α:
               «Άρθρο 4a
               Ένας εμπορευόμενος μπορεί να υποβάλλει μία μόνο αίτηση πιστοποιητικού ανά αύξοντα αριθμό και ανά σχετική εβδομαδιαία περίοδο σύμφωνα με το άρθρο 5 παράγραφος 1. Όταν ένας εμπορευόμενος υποβάλλει πάνω από μία αίτηση, απορρίπτονται όλες οι αιτήσεις του και οι εγγυήσεις που έχουν συσταθεί κατά την κατάθεση των αιτήσεων καταπίπτουν υπέρ του σχετικού κράτους μέλους.»
            
         
               3)
            
            
               Το άρθρο 5 τροποποιείται ως εξής:
               
                           α)
                        
                        
                           Η παράγραφος 1 αντικαθίσταται από το ακόλουθο κείμενο:
                           «1.   Οι αιτήσεις πιστοποιητικών εισαγωγής κατατίθενται στις αρμόδιες αρχές των κρατών μελών κάθε Δευτέρα το αργότερο έως τις 13:00, ώρα Βρυξελλών. Ο αιτών καταθέτει την αίτηση πιστοποιητικού στην αρμόδια αρχή του κράτους μέλους στο οποίο είναι εγγεγραμμένος στα μητρώα ΦΠΑ. Ο αιτών προβαίνει στη σύσταση εγγύησης, σύμφωνα με το άρθρο 15 παράγραφος 2 του κανονισμού (ΕΚ) αριθ. 1291/2000, για το ποσό που καθορίζεται στο άρθρο 10 του παρόντος κανονισμού.
                           Κάθε αίτηση πιστοποιητικού αναφέρει μία ποσότητα που δεν μπορεί να υπερβαίνει τη διαθέσιμη ποσότητα ανά επιμέρους ποσόστωση ή ανά σχετική μερίδα.
                           Η αίτηση πιστοποιητικού εισαγωγής και το πιστοποιητικό εισαγωγής αναφέρουν μία μόνο χώρα καταγωγής.»
                        
                     
                           β)
                        
                        
                           Στην παράγραφο 2, οι όροι «με φαξ» αντικαθίστανται από τον όρο «ηλεκτρονικά».
                        
                     
                           γ)
                        
                        
                           Η παράγραφος 3 αντικαθίσταται από το ακόλουθο κείμενο:
                           «3.   Εάν το άθροισμα των ποσοτήτων που έχουν χορηγηθεί από την αρχή της περιόδου και των ποσοτήτων που αναφέρονται στην παράγραφο 2 υπερβαίνουν την ποσότητα της συγκεκριμένης επιμέρους ποσόστωσης ή της συγκεκριμένης μερίδας, η Επιτροπή καθορίζει συντελεστές χορήγησης που εφαρμόζονται στις ζητούμενες ποσότητες το αργότερο την τρίτη εργάσιμη ημέρα μετά την κατάθεση των αιτήσεων.»
                        
                     
                           δ)
                        
                        
                           Η παράγραφος 4 αντικαθίσταται από το ακόλουθο κείμενο:
                           «4.   Μετά την ενδεχόμενη εφαρμογή των συντελεστών χορήγησης που καθορίζονται σύμφωνα με την παράγραφο 3, οι αρμόδιες αρχές των κρατών μελών εκδίδουν, την τέταρτη εργάσιμη ημέρα που ακολουθεί την ημέρα κατάθεσης της αίτησης, τα πιστοποιητικά εισαγωγής που αντιστοιχούν στις αιτήσεις οι οποίες κοινοποιήθηκαν στην Επιτροπή σύμφωνα με την παράγραφο 2.
                           Την ημέρα της έκδοσης των πιστοποιητικών εισαγωγής, οι αρμόδιες αρχές των κρατών μελών διαβιβάζουν ηλεκτρονικά στην Επιτροπή, το αργότερο στις 18:00, ώρα Βρυξελλών, τη συνολική ποσότητα που προκύπτει από το άθροισμα των ποσοτήτων για τις οποίες εκδόθηκαν πιστοποιητικά εισαγωγής την ημέρα εκείνη, βάσει του υποδείγματος που περιλαμβάνεται στο παράρτημα.»
                        
                     
         
               4)
            
            
               Το παράρτημα αντικαθίσταται από το κείμενο που περιλαμβάνεται στο παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Μαρτίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 78· κανονισμός όπως τροποποιήθηκε από τον κανονισμό (ΕΚ) αριθ. 1154/2005 της Επιτροπής (ΕΕ L 187 της 19.7.2005 σ. 11).
   
      (2)  ΕΕ L 358 της 31.12.2002, σ. 88· κανονισμός όπως τροποποιήθηκε τελευταία από τον κανονισμό (ΕΚ) αριθ. 777/2004 (ΕΕ L 123 της 27.4.2004, σ. 50).
   
      (3)  ΕΕ L 152 της 24.6.2000, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 410/2006 (ΕΕ L 71 της 10.3.2006, σ. 7).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            Υπόδειγμα ανακοίνωσης που αναφέρεται στο άρθρο 5 παράγραφοι 2 και 4
            Ποσόστωση εισαγωγής μαλακού σίτου η οποία ανοίχθηκε με τον κανονισμό (ΕΚ) αριθ. 2375/2002
            
                         
                     
                     
                        Εβδομάδα από ...έως ...
                     
                  
               
            
                        Επιμέρους ποσόστωση
                     
                     
                        Αύξων αριθμός
                     
                     
                        Αριθμός εμπορευομένου
                     
                     
                        Ζητηθείσα ποσότητα (t)
                     
                     
                        Χώρα καταγωγής
                     
                     
                        Παραδοθείσα ποσότητα (t) (1)
                        
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Συνολικές ζητηθείσες ποσότητες (t):
                     
                  
                        Συνολικές παραδοθείσες ποσότητες (t) (1):
                     
                  
      
      
         (1)  Συμπληρώνεται μόνο για την ανακοίνωση που αναφέρεται στο άρθρο 5 παράγραφος 4 του κανονισμού (ΕΚ) αριθ. 2375/2002.»